# אלביט מערכות

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בחברה הישראלית אלביט מערכות; לערך העוסק במינרל אלביט, ראו אלביט (מינרל).

הלוגו של חברת אלביט מערכות

אלביט מערכות בע"מ - חברה ישראלית פרטית, שעוסקת בפיתוח ובייצור של מערכות אלקטרוניות ואמצעי לחימה מתקדמים.

החברה מעסיקה קרוב ל- 6,000 עובדים (נכון לשנת 2004), רובם מהנדסים וטכנאים, מתוכם מעל 1,000 בארצות הברית. הכנסותיה בשנת 2004 - כ-940 מיליון דולר ורווחיה בשנה זו היו כ- 50 מיליון דולר. נשיא החברה ו-CEO נכון לשנת (2005) הוא יוסף אקרמן.

אתרי החברה:

- מרכז החברה נמצא במרכז לתעשיות מדע (מת"מ) בחיפה - הנהלת החברה, חטיבות: כלי טיס ומערכות קסדה, מערכות קרקע ושו"ב, ומערכות טקטיות.
- חברת הבת אל-אופ נמצאת ברחובות.
- חברת הבת חץ הכסף נמצאת ברחובות.
- חברת הבת EFW נמצאת בפורת וורת' בארצות הברית.
- חברת AEL ממוקמת בברזיל.
- בבריטניה חברת הבת UAV Engines Ltd.
- ברומניה חברות הבת simultec, Elmet Int'l, AE Electronics.
- אתרים נוספים בישראל הם אתרי היחידות העסקיות: ציקלון, אורטק, קינטיקס, SCD ואופגל.

## [עריכה] היסטוריה וקווי מוצר

הרמס 450 מתוצרת "חץ הכסף", חברת בת של אלביט מערכות, עם מערכות לאיסוף מודיעין אותות (סיגינט) מוצג בסלון האווירי בפארנבורו, אנגליה

אלביט מערכות מפתחת, משווקת ומבצעת אינטגרציה של מערכות אלקטרוניות ואלקטרו-אופטיות בטחוניות מתקדמות ללקוחות בכל רחבי העולם. החברה מתמקדת בפיתוח מערכות שליטה ובקרה, ומערכות מודיעין לשוק הצבאי, בביצוע השבחות של כלי טיס, כלי שייט ורכבים ובפיתוח ומסירה של מערכות כלי טיס בלתי מאוישים.

החברה הוקמה בשנת 1966 והתמזגה בשנת 2000 עם חברת אל-אופ, שהתמחתה בפיתוח וייצור מערכות אלקטרו-אופטיות מתקדמות ומדוייקות. לאחרונה נקשרה החברה עם כוונות לרכישת חברות בטחוניות נוספות בישראל, ובהן תדיראן קשר ואלישרא.

החברה נסחרת בבורסה האמריקאית לניירות ערך (NASDAQ) תחת הסמל ESLT ובבורסה לניירות ערך בתל אביב.

נכון לשנת 2005 התחומים העסקיים העיקריים של החברה הם:

- ייצור והשבחה של מטוסים ומסוקים.
- מערכות קסדה.
- כלי טיס בלתי מאוישים, באמצעות חברת הבת "חץ הכסף", הכוללים את סדרת "ההרמס": הרמס 180, הרמס 450 והרמס 1500.
- מערכות טקטיות ובטחוניות.
- מערכות שליטה ובקרה וניהול לחימה קרקעיות.
- השבחה ומערכות לכלי רכב קרביים.
- מערכות אלקטרו-אופטיות.
- תחומים מסחריים שנוצרו כתוצאה מהטכנולוגיה בשאר קווי המוצר של החברה.
- מערכת צי"ד - צבא יבשה דיגיטלי.

## [עריכה] קישורים חיצוניים

- אתר החברה
- אלביט מערכות בע"מ, באתר הבורסה לניירות ערך בתל אביב
- אלביט מערכות בע"מ, באתר TheMarker

מקור: http://he.wikipedia.org../../../%D7%90/%D7%9C/%D7%91/%D7%90%D7%9C%D7%91%D7%99%D7%98_%D7%9E%D7%A2%D7%A8%D7%9B%D7%95%D7%AA.html

קטגוריות: חברות ישראליות | יצרני נשק

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English